钦定古今图书集成/明伦汇编/家范典/第111卷 > 《尔雅》 > 《雨中登沛县楼赠表兄郭少府》前人
## 钦定古今图书集成/明伦汇编/家范典/第111卷 > 《尔雅》 > 《雨中登沛县楼赠表兄郭少府》前人

“楚泽秋更远，云雷有时作。晚陂带残雨，白水昏漠漠。”
伫立收烟氛，洗然静寥廓。卷帘高楼上，万里看日落。
为客频改弦，辞家尚如昨。故山今不见，此鸟那可托。
小邑务常闲，吾兄宦何薄。高标青云器，独立沧江鹤。
惠爱原上情，殷勤丘中诺。何当遂良愿，归卧青山郭。